VEDLEGG 2 - BEGRUNNELSE FOR SLADDING AV SØKNAD OM TILDELING AV PROSJEKTOMRÅDE I UTSIRA NORD

# informasjon

Søknaden om tildeling av prosjektområde i Utsira Nord skal inneholde en kopi av søknaden hvor eventuelle opplysninger om tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde er sladdet – samt begrunnelse for sladdingen – se utlysningsdokumentet punkt 5 III F.

Begrunnelsen for eventuell sladding av opplysninger i søknaden skal gis i tabellen på neste side, og dokumentet skal inngis sammen med søknaden.

* I kolonne "Dokument" skal det angis dokumentet det er foretatt sladding i
* I kolonne "Referanse" skal det angis hvor i dokumentet den eller de aktuelle opplysningene som er sladdet fremgår (sidetall, punkt, avsnitt mv.)
* I kolonne "Begrunnelse for taushetsbelagte opplysninger" skal det beskrives hva slags opplysninger som er sladdet **og** gis en nærmere begrunnes hvorfor disse er av konkurransemessig betydning å hemmeligholde

Tabellen kan utvides med ytterligere rader ved behov.

For nærmere veiledning om de rettslige vilkårene for at en opplysning anses som en forretningshemmelighet underlagt taushetsplikt (offentleglova § 13, jf. forvaltningsloven § 13 (1) nr. 2), vises det til blant annet til [Justisdepartementets "Rettleiar til offentleglova" kapittel 6.2.4](https://www.regjeringen.no/contentassets/3a11886db3604e9d9a049e872564467d/rettleiar_offentleglova.pdf).

Dersom søker mener at det foreligger andre rettslige grunnlag for å unnta opplysninger i søknaden fra offentlighet skal dette angis særskilt.

Det gjøres oppmerksom på at departementet ved begjæring om innsyn vil foreta en selvstendig vurdering av hvorvidt det er rettslig grunnlag for å unnta de opplysningene søker har sladdet fra offentlighet. Dersom det etter departementets vurdering ikke er grunnlag for å unnta opplysningene vil departementet ha plikt til å gi innsyn i disse.

Ved selve sladdingen av søknaden må søker selv påse at sladdingen er teknisk sikker, slik at den ikke kan åpnes eller at det på annen måte kan bli gitt utilsiktet tilgang til informasjonen.

# begrunnelse for sladding for: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[navn på søker]

|  |  |  |
| --- | --- | --- |
| **Dokument** | **Referanse (sidetall, punkt, avsnitt mv)** | **Begrunnelse for taushetsbelagte opplysninger**  **(hva slags opplysninger er sladdet og hvorfor)** |
| [●] | [●] | [●] |
| [●] | [●] | [●] |
| [●] | [●] | [●] |
| [●] | [●] | [●] |
| [●] | [●] | [●] |